མི་ཟད་གཏེར་
གྱིས་མཆོད་པ་འབུལ༔ ཐུགས་དམ་བསྐང་ལ་འགལ་འཁྲུལ་བཤགས༔ འདོད་དོན་
སྒྲུབས་ལ་བར་ཆད་སྲུངས༔ ཕྲིན་ལས་རྣམ་བཞི་འགྲུབ་པ་དང༔ སངས་རྒྱས་
བསྟན་པ་རྒྱས་པར་མཛོད༔ ཕཊཿ༔ དེ་ནས་ལན་ཆགས་མགྲོན་ལ་སྦྱིན་པ་ནི༔ བདག་ལུས་བདུད་
རྩིའི་རྒྱ་མཚོ་ཆེ༔ ཟག་མེད་བདེ་བ་སྟེར་བའི་རྫས རླངས་པ་འདོད་ཡོན་ཆར་
འབེབས་པཿ ལན་ཆགས་བདག་པོ་བདག་མོའི་རིགས༔ བགེགས་རིགས་སྟོང་
ཕྲག་བརྒྱད་ཅུ་དང༔ བྱིས་པའི་གདོན་ཆེན་བཅོ་ལྔ་སོགསཿ བགེགས་རིགས་ལན་
ཆགས་མགྲོན་ལ་སྦྱིནཿ ཐམས་ཅད་ངོམ་ཞིང་ཚིམ་གྱུར་ནས༔ བུ་ལོན་ལན་ཆགས་
ཤ་མཁོན་ཀུནཿ༔ བྱང་ཞིང་འཁོར་བའི་འབྲེལ་ཐག་ཆད༔ བདེ་ལྡན་སྡུག་བསྔལ་དང་
བྲལ་ནས༔ མཐར་ཐུག་སངས་རྒྱས་ས་ཐོབ་ཤོག༔ ཕཊ༔ རིགས་དྲུག་གི་མགྲོན་ལ་བསྔོ༔
89

མདོ་མཁྱེན་བརྩེའི་གསུང་འབུམ།
བདག་ལུས་ཟག་མེད་ཡེ་ཤེས་ཀྱི༔ བདུད་རྩི་དཀར་དམར་མདངས་ཆགས་པ༔ རོ་
བརྒྱ་ནུས་པ་ཕུན་ཚོགས་གཏེར༔ འདོད་ཡོན་མ་ཚང་མེད་པ་འདི༔ སྲིད་པའི་རྩེ་མོ་
མན་ཆད་ནས༔ ན་རག་དམྱལ་ཁམས་ཡན་ཆད་ཀྱི༔ རིགས་དྲུག་འགྲོ་བ་ཡོངས་ལ་
སྦྱིན༔ ངོམ་ཞིང་དགའ་དགུ་ཡི་རངས་ནས༔ སོ་སོར་སྡུག་བསྔལ་ལས་གྲོལ་ཏེ
རིགས་དྲུག་གནས་རྣམས་ཡོངས་སྟོངས་ནས༔ ཕྱམ་གཅིག་སངས་རྒྱས་ས་ཐོབ་
ཤོག༔ ཕཊ༔ གཞི་བདག་ལ་བསྔོ་བ་ནི༔ བདག་ལུས་བདུད་རྩིའི་རྒྱ་མཚོ་ཆེ༔ རླངས་པ་
འདོད་ཡོན་ལོངས་སྤྱོད་རྫས༔ དཀར་གསུམ་མངར་གསུམ་སྨན་གྱི་ཚོགས༔ དར་
ཟབ་དང་ནི་རིན་པོ་ཆེ༔ འབྲུ་སྣ་རྟ་མཆོག་གླང་ཆེན་དང༔ མ་ཧེ་བ་གླང་དཀོར་ནོར་
མཛོད༔ མེ་ཏོག་རྩི་ཤིང་ནགས་ཚལ་སོགས༔ གཞི་བདག་རྣམས་ལ་བདག་གིས་
ལྷག་མ་མེད་པར་བཞེས་ནས་ཀྱངཿ༔ དགའ་མགུ་ཡི་རང་སེམས་བརྩེ་ཞིངཿ
གདུག་རྩུབ་བསམ་ངན་ཀུན་ཞི་ནས༔ བྱང་ཆུབ་སེམས་དང་ལྡན་གྱུར་ཅིག༔ མཐར་
ཐུག་སངས་རྒྱས་ཐོབ་པར་ཤོགཿ ཕཊཿ༔ དེ་ནས་ཀླུ་ལ་བསྔོ་བ་ནི༔ བདག་ལུས་བདུད་རྩི་
དཀར་དམར་མདངས༔ རླངས་པ་སྨན་དང་རོ་བརྒྱའི་ཟས༔ མཚོ་རྫིང་ལྟེང་ཀ་
དཔག་བསམ་ཤིངཿ ནེའུ་གསིང་སྐྱེད་ཚལ་ཁང་བཟང་རིས༔ ཡིད་བཞིན་ནོར་བུ་ཀླུ་
སྨན་དྲི གཟུགས་སྒྲ་དྲི་རོ་རེག་བྱ་སོགས༔ ཀླུ་རིགས་རྣམས་ལ་མཆོད་པ་འབུལ༔
དགའ་མགུ་ཡི་རང་སེམས་ལྡན་ཞིང༔ གདུག་རྩུབ་གནོད་སེམས་དང་བྲལ་ནས༔
བྱང་ཆུབ་སེམས་དང་ལྡན་གྱུར་ཅིག༔ ཀུན་ཀྱང་སངས་རྒྱས་ས་ཐོབ་ཤོག༔ ཕཊཿ༔ དེ་
ནས་ལྷག་མ་བསྔོ་བ་ནི༔ བདག་ལུས་ཡེ་ཤེས་བདུད་རྩི་ཆེ༔ གང་འདོད་འདོད་ཡོན་སྤྲིན་
90

ཐུགས་ཐིག་འཛིན་པ་རང་གྲོལ། ཁ༽
ཕུང་འདི༔ གཙོ་བོ་རྣམས་ཀྱི་རྗེས་འབྲངས་དང༔ ཁས་ཞན་དབང་ཆུང་གློ་བུར་དུཿ
སླེབ་སོགས་ལྷག་མའི་མགྲོན་ལ་བསྔོ༔ ངོམ་ཞིང་ཚིམ་ནས་སྡུག་བསྔལ་ཞི༔ བདེ་
ལྡན་སངས་རྒྱས་ས་ཐོབ་ཤོག༔ ཕཊ༔ དཀར་འགྱེད་ཆེན་མོ་སྟེ༔ དམིགས་པ་ཐོད་འགྱེད་མ་དང་ཁྲ་
འགྱེད་གང་ལ་གང་འདུལ་དུ་སྤྲུལ་པ་སོགས་དམིགས་པས་བསྒྱུར་བྱའི་བྱེ་བྲག་གོ༔ ཞི་གཅོད་ཉམས་ལེན་དངོས་གཞི་
སྟེ༔ རྒྱུན་དུ་འདི་ལ་འབད་པ་གལ་ཆེའོ༔ ༈ གཉིས་པ་ཉམས་ལེན་དམར་འགྱེད་ནི༔ དང་པོ་བེམ་རིག་བྲལ་ཞིང་དབང་
སྡུད་ཟིལ་གནོན་གྱི་དམིགས་པ་ནི༔ ཕཊ༔ རང་ཉིད་ཐ་མལ་དུ་གནས་པའི་སྙིང་ག་ནས་རྣམ་
པར་ཤེས་པའི་ངོ་བོ་ཐིག་ལེ་དམར་པོ་འོད་ཀྱི་རྣམ་པ་ཅན་སྐར་མདའ་ཆད་པ་ལྟར་
་བོའི་བླ་མའི་ཐུགས་ཀར་འཕོས༔ ཕཊཿ༔ སླར་ཡང་བླ་མའི་ཐུགས་ཀ་ནས་ཧཿ
ཡིག་མཐིང་ག་ཕྱིར་འཕྲོས་པས་རང་ཉིད་སྐད་ཅིག་གིས་མ་ཅིག་ཁྲོས་མ་མཐིང་ག་
ཤིན་ཏུ་ཁྲོས་པའི་ཉམས་ཅན༔ ཞལ་གཅིག་ཕྱག་གཉིས་སྤྱན་གསུམ་ཞལ་གདངས་
ཞིང་མཆེ་བ་བཞི་རབ་ཏུ་གཙིགས་པ་ལྗགས་གློག་ལྟར་འཁྱུག་པ༔ སྤྱན་གཡས་ཉི་
མའི་དཀྱིལ་འཁོར་དམར་གྱི་ལི་ལི་འཁོར་ཞིང༔ གཡོན་ཟླ་བའི་རང་བཞིན་ངང་སྒ་
ར་ར་འཁོར་བ༔ སྤྱན་དབུས་མ་ཉི་ཟླ་སྤེལ་མའི་འོད་ཟེར་དཀར་དམར་རབ་ཏུ་
འཁྲུགས་པ༔ དབུ་སྐྲ་དང་སྨིན་མ་དམར་སེར་འབར་ཞིང་གྱེན་དུ་འཁྱིལ་བ༔ ཕྱག་
གཡས་མི་ལྤགས་ཀྱི་གཡང་གཞི་དམར་ཙ་རེ་བ་བསྣམས་པས་སྣང་སྲིད་ཀྱི་ལྷ་མ་
སྲིན་སྡེ་བརྒྱད་ཟིལ་གྱིས་གནོན་ཅིངཿ གཡོན་མི་རྐང་གི་གླིང་བུ་ཀྱུར་ཀྱུར་འབུད་
པས་ལྷ་འདྲེ་གདུག་པ་ཅན་ཐམས་ཅད་དབང་དུ་བསྡུ་བ༔ སྐུ་སྟོད་ལ་མི་ལྤགས་ཀྱི་
གཡང་གཞི་ཁྲག་འཛག་པ་དང༔ སྐུ་སྨད་ལ་སྟག་ལྤགས་རློན་པ་དཀྲིས་ཤིང་སྦྲུལ་
91

མདོ་མཁྱེན་བརྩེའི་གསུང་འབུམ།
སྟབས་ལིང་ངེར་བ༩
ནག་གི་སྐེ་རགས་བཅིངས་པ༔ ཞབས་གཉིས་བརྐྱངས་བསྐུམས་ཀྱིས་ཚུལ་དུ་གར་
་ངེར་བཞུགས་པའི་ཞལ་ནས་ཧཱུཾ་ཕཊཿགད་རྒྱངས་སྒྲོགས་པའི་གཟུགས་
ཅན་གཟུགས་མེད་ཀྱི་འབྱུང་པོ་མ་རུངས་པ་རྣམས་འདར་ཞིང་ཡ་ང་བར་བྱེད་པཿ
སྐུ་སྟོད་གཟུགས་མེད་ཀྱི་ཁམས་སུ་འགྱིང་ལ༔ སྙིང་ག་ནས་ལྟེ་བའི་བར་གཟུགས་
ཁམས་མ་ལུས་པ་དཔའ་བཀོང་ཞིང༔ སྐུ་སྨད་འདོད་ཁམས་མ་ལུས་པ་ཟིལ་གྱིས་
གནོན་པ༔ ཐུགས་ཆོས་ཉིད་བརྗོད་བྲལ་གྱི་ངར་དང་ལྡན་པར་གྱུར༔ དེའི་འཁོར་
དུ་ལས་བྱེད་ཀྱི་མཁའ་འགྲོ་མ་འབུམ་ཕྲག་སྣ་ཚོགས་མདོག་ཅན༔ ལ་ལས་གྲི་གུག་
དང་གཡོན་གཡང་གཞི༔ ལ་ལས་བྷནྡྷ་དང་མི་རྐང་གི་གླིང་བུ་ཐོགས་པ་གཙོ་འཁོར་
ཐམས་ཅད་ཀྱང་སྣང་ལ་རང་བཞིན་མེད་པ་མེ་ལོང་ནང་གི་གཟུགས་བརྙན་ལྟར་
གསལ་བར་གྱུར༔ ཕཊ༔ རང་གི་མདུན་དུ་བེམ་པོ་དེ་ཉིད་ཆེ་ཞིང་ཚོ་ལ་མཛེས་ཤིང་
ཡིད་དུ་འོང་བ་གཞོན་དར་ལང་ཚོའི་དཔལ་ཡོན་ལྡན་ཞིང་དཀར་ལ་དམར་བའི་
མདངས་ཆགས་པཿ༔ དབུགས་དང་བྲལ་མ་ཁད་དྲོད་མ་ཡལ་བ་འཇིག་རྟེན་ཁམས་
ཐམས་ཅད་ཁྱབ་པ་ལྷ་འདྲེ་རྣམས་ཀྱི་མཐོང་བ་ཙམ་གྱིས་དགའ་ཞིང་སྤྲོ་ལ་ཚིམ་
ཞིང་གདུང་བ་སྐྱེ་བའི་ནུས་ལྡན་དུ་གྱུར༔ ཕཊཿ༔ རང་ཉིད་ཁྲོས་མ་ནག་མོའི་ཕྱག་
གཡས་གྲི་གུག་གིས་བེམ་པོའི་པགས་པ་དམར་ཤལ་གྱིས་བཤུས་པ་སྒྱུ་ལུས་སྟོང་
གསུམ་འཇིག་རྟེན་གྱི་ཁམས་གང་བཿ ཤ་ཁྲག་རུས་གསུམ་ནང་ཁྲོལ་སོགས་མཛེས་
ཤིང་ཡིད་དུ་འོང་ལ་དྲི་ཞིམ་རོ་བརྒྱ་ནུས་པ་ཕུན་སུམ་ཚོགས་པར་གྱུར༔ བར་དམིགས་
ལ༔ མགྲོན་འབོད་པ་ནི༔ ཕཊཿ༔ མཐོ་སྲིད་པའི་རྩེ་མོ་མན་ཆད་ནས༔ དམའ་ན་རག་དམྱལ་
92
2223

ཐུགས་ཐིག་འཛིན་པ་རང་གྲོལ།
ཁམས་ཡན་ཆད་ཀྱི སྣང་ཞིང་སྲིད་པའི་ལྷ་འདྲེ་དང༔ སྡེ་བརྒྱད་འབྱུང་པོ་མི་མ་
ཡིན༔ ལོག་འདྲེན་ཤ་ཟ་གདོན་ཕྲན་ཡན༔ དགོས་གཉན་ས་འདིར་གནས་ཀྱི་ལྷ་
འདྲེ་དང༔ ཡང་དགོས་སུ་བདག་ལ་གནོད་བྱེད་པའི༔ ཤ་མཁོན་དང་གདུག་སེམས་
ལྡན་པ་ཀུན༔ མ་ལུས་པར་མྱུར་དུ་འདུས་ལ་ཤོག༔ ནམ་མཁའི་སྤྲིན་ཕུང་ཇི་བཞིན་
འདུས་ལ་ཤོག༔ བར་སྣང་ཆར་པ་བཞིན་དུ་བསྐྱོད་ལ་ཤོག༔ ས་གཞིའི་རླུང་དམར་
བཞིན་དུ་འཚུབས་ལ་ཤོག༔ བཟའ་བའི་ཤ་དང་བཏུང་བའི་ཁྲག༔ མུར་བའི་ལྷ་བ་
གོན་པའི་པགས༔ སྦྱིན་ནོ་གནས་འདིར་མྱུར་དུ་འདུས༔ ཞེས་བརྗོད་ཅིང་ལྷ་འདྲེ་འཇིགས་ཤིང་
ཡ་ང་བའི་གདུག་པ་ཅན་རང་རང་འཁོར་དང་བཅས་པ་དཔག་ཏུ་མེད་པ་འདུས་པར་བསམ༔ ཕཊ༔ དེ་ནས་མགྲོན་
ལ་འགྱེད་པ་ལ༔ དང་པོ་ཧབ་ཐོབ་ཏུ་འགྱེད་པ་ནི༔ ལས་བྱེད་ཀྱི་མཁའ་འགྲོ་མ་རྣམས་ཀྱིས་ལས་བྱེད་པར་དམིགས་ལ
ཕཊཿ ཐོག་མ་མེད་ནས་ད་ལྟའི་བར༔ གཅེས་འཛིན་བདག་ཏུ་བཟུང་བ་ཡི༔ སྒྱུ་མ་
ལུས་ཀྱི་ཕུང་པོ་འདི༔ མི་རྟག་འཇིག་པའི་ཆོས་ཅན་དེ༔ ལྷ་འདྲེ་ཚོགས་ལ་སྟོན་མོར་
འགྱེད༔ ཁྱེད་རྣམས་ཅི་དགོས་ཁྱེར་ལ་སོང༔ ཁོག་སྟོད་ཡ་བདུད་རྒྱལ་པོས་ཁྱེར༔
ཁོག་སྨད་མ་བདུད་རྒྱལ་མོས་ཁྱེར༔ སྐེད་པ་གདོལ་པ་ནག་པོས་ཁྱེར༔ ནང་རོལ་
ལྷ་སྲིན་སྡེ་བརྒྱད་ཁྱེར༔ དོན་སྣོད་རྒྱལ་བསེན་ཐེའུ་རང་གིས་ཁྱེར༔ ཕྱི་ཤ་ཕྱི་ཡི་ལྷ་
འདྲེས་ཁྱེར༔ ནང་ཤ་ནང་གི་ལྷ་འདྲེས་ཁྱེར༔ བར་ཤ་བར་གྱི་ལྷ་འདྲེས་ཁྱེར༔ སྤྱི་ཤ་
ས་བདག་རྣམས་ཀྱིས་ཁྱེར༔ རུས་པ་གཉན་དང་ཚིགས་རྣམས་བཙནཿ བཀྲག་
མདངས་རྒྱལ་འགོང་རྣམས་ཀྱིས་ཁྱེར༔ དྲོད་དབུགས་རླངས་པ་བསེན་མོས་ཁྱེརཿ༔
རྩ་རྒྱུས་གྲི་བོ་གྲི་མོས་ཁྱེར༔ སྐྲ་སྤུ་སོ་སེན་པགས་པ་རྣམས༔ དམ་སྲི་བསེ་རག་
93

མདོ་མཁྱེན་བརྩེའི་གསུང་འབུམ།
ཐེའུ་རང་གིས་ཁྱེར༔ སྤྱིར་སྣང་ཞིང་སྲིད་པའི་ལྷ་འདྲེའི་རིགས༔ དགོས་གནས་
གདོན་གཉན་ས་འདིར་གནས་དང༔ བྱེ་བྲག་བདག་ལ་གནོད་བྱེད་པའི༔ ལྷ་འདྲེ་
ཀུན་ངོམ་ཞིང་ཚིམ་གྱུར་ཅིག༔ དགེ་བ་འདི་སེམས་ཅན་དོན་དུ་བསྔོ༔ ཞེས་ལྷག་མ་མེད་
པར་བསམ་ཞིང༔ ཕཊ༔ ཅེས་མི་དམིགས་པར་བཞག་གོ༔ གཉིས་པ་མགྲོན་ལ་སྟོན་མོར་འགྱེད་པ་ནི༔ ཕཊ༔ རང་
ཉིད་ཁྲོས་མ་ནག་མོའི་མདུན་དུ་བེམ་རོ་ཆེ་ཞིང་ཚོ་བ་གནམ་ས་གང་བར་གྱུར་པ་
ལས་བྱེད་ཀྱི་མཁའ་འགྲོ་རྣམས་ཀྱིས་པགས་པ་ཕྲལ་ཞིང་ཤ་ཁྲག་རུས་གསུམ་ནང་
ཁྲོལ་ཐམས་ཅད་བསྲེགས་གཏུབ་བྱས་པས་སྒྱུ་ལུས་ཤའི་རི་བོ༔ ཁྲག་གི་རྒྱ་མཚོ
རུས་པའི་གྲམ་ཁྲོད་པགས་པ་དང་ནང་རོལ་སོགས་བསམ་གྱིས་མི་ཁྱབ་པ་འཇིག་
རྟེན་གྱི་ཁམས་གང་བར་གྱུར་པ་ལས་བྱེད་ཀྱི་མཁའ་འགྲོ་རྣམས་ཀྱིས་མགྲོན་ལ་
སྦྱིན་པར་བསམ༔ ཕཊ༔ བསྔོ་བ་ནི༔ ངས་སྒྱུ་མ་ལུས་ཀྱི་ཕུང་པོ་འདི༔ གྲངས་མེད་པ་
འཁོར་བར་ཆུད་ཟོས་ཤིངཿ༔ ལས་ངན་གྱི་སྡིག་པ་སྣ་ཚོགས་བསགསཿ རྣམ་སྨིན་
དང་སྡུག་བསྔལ་དཔག་མེད་མྱོདཿ ད་འཁོར་བར་འཁྱམས་བྱེད་ཀྱི་ལུས་པོ་འདི༔
ཆགས་ཞེན་མེད་པར་གཏོང་བ་ལ༔ ཁྱེད་སྣང་སྲིད་ལྷ་འདྲེས་ཚིམ་པར་རོལ༔ སྤྱིར་
སེམས་ཅན་ཡོངས་ཀྱི་གླུད་དུ་བསྔོ༔ དགོས་དྲིན་ཆེན་ཕ་མའི་གླུད་དུ་བསྔོ༔ ཡང་
དགོས་དྲིན་ཆེན་བླ་མའི་གླུད་དུ་བསྔོ༔ འཁོར་བུ་སློབ་རྣམས་ཀྱི་གླུད་དུ་བསྔོ༔ སྲིད་
རྩེ་ནས་མནར་མེད་ཡན་ཆད་ཀྱི སྣང་སྲིད་ཀྱི་ལྷ་འདྲེ་མ་ལུས་པ༔ ལན་ཆགས་ཀྱི་
བདག་པོ་བདག་མོའི་རིགསཿ༔ དགོས་བདག་ལ་གནོད་ཅིང་འཚེ་བ་ཀུན༔ ལྟོགས་
པ་རྣམས་ཀྱིས་ཤ་ལ་ཟོ༔ སྐོམས་པ་རྣམས་ཀྱིས་ཁྲག་ལ་འཐུང༔ འཁྱགས་པ་
94

ཐུགས་ཐིག་འཛིན་པ་རང་གྲོལ།
ཁ༽
རྣམས་ཀྱིས་ལྤགས་པ་གྱོན༔ རུས་པ་ལྷ་བ་རྐང་མར་དང༔ ཤ་ཁྲག་ནང་རོལ་མ་
ལུས་ཀུན༔ གང་འདོད་ཀྱི་འདོད་ཡོན་བསྔོས་པའི་མཐུས༔ མགྲོན་རིགས་ངོམས་
ཤིང་ཚིམ་གྱུར་ནས༔ དགའ་མགུ་ཡི་རང་གདུག་སེམས་ཀུན་ཞི་ཞིང༔ ཀུན་ཀྱང་
བྱང་ཆུབ་སེམས་ཀྱི་རྒྱུད་གྲོལ་ནས༔ མཐར་ཐུག་རྫོགས་པའི་སངས་རྒྱས་ཐོབ་པར་
ཤོག༔ ཕཊ༔ ལྷག་མ་བསྔོ་བ་ནི༔ ལྷག་ལ་དབང་བའི་ཁས་ཉན་དབང་ཆུང་ཞིངཿ ཉམ་
ཆུང་འབྱུང་པོ་རྣམས་དང་གློ་བུར་དུཿ ལྷག་མའི་མགྲོན་རིགས་རྣམས་ལ་ཤ་ཁྲག་
རུས༔ ཕུང་པོ་ལྷག་མ་མེད་པར་བསྔོ་ཞིང་སྦྱིནཿ༔ ངོམ་ཞིང་ཡི་རང་བྱང་ཆུབ་མཆོག་
ཐོབ་ཤོག༔ ཕཊ༔ ཅེས་མགྲོན་ཤ་ཁྲག་དང་བཅས་པ་མི་དམིགས་པར་བལྟ་བའི་ངང་མདངས་སྐྱོངས༔ རིག་པ་
མ་བཅོས་པའི་ངང་དུ་འཇོག་ཅིང་བདག་འཛིན་གྱི་ཕུང་པོ་ལྷ་འདྲེ་ལ་སྦྱིན་ཟིན༔ རིག་པ་དངོས་མེད་ནམ་མཁའ་ལྟ་བུ་
ལ༔ ཕན་གནོད་དང་རེ་དོགས་བཟང་ངན་མེད་པའི་མཚང་བུད་ཅིང༔ འཛིན་མེད་ཁྱབ་བདལ་ཆེན་པོའི་རྒྱུན་སྐྱོང་ཞིང༔
བདུད་བཞི་དབྱིངས་སུ་ཆོདཿ༔ འགལ་རྐྱེན་གྲོགས་སུ་ཤར༔ རྐྱེན་ངན་ལམ་དུ་སློདཿ རེ་དོགས་བདུད་དུ་ཤེས༔ སྙེམས་
ཐག་ནང་དུ་ཆོད་པར་བྱའོ༔ དེའི་ཚེ་དངོས་ཉམས་རྨི་ལམ་གང་རུང་དུ༔ སློང་ཚད་དང་ཚར་ཚད་སོགས་སྐབས་དབྱེ་བས་
བློ་ཐག་ཆོད་ཅིང༔ དམིགས་པ་དང་མན་ངག་སོགས་བླ་མའི་ཞལ་ལས་ཁོང་དུ་ཆུབ་པར་བྱ་ཞིང༔ རྒྱུན་དུ་ལྟ་བ་དང་བླ་
མར་མོས་གུས་བྱང་ཆུབ་ཀྱི་སེམས་དང་མ་བྲལ་བར་བྱའོ༔ དེ་ནས་བསྔོ་བ་ནི༔ ཕཊཿ བདག་ལུས་ཟག་
མེད་མཆོད་སྦྱིན་རྒྱ་མཚོ་དང༔ གཞན་ཡང་དུས་གསུམ་དགེ་རྩ་བླ་མེད་པས༔ ལྷ་
འདྲེ་གཙོར་གྱུར་མཁའ་མཉམ་སེམས་ཅན་ཀུན༔ ཡང་དག་རྫོགས་པའི་སངས་
རྒྱས་ཐོབ་ཕྱིར་བསྔོ༔ ཕཊ༔ སྨོན་ལམ་ནི༔ དེ་ལྟར་མཆོད་སྦྱིན་དགེ་རྩ་རྒྱ་ཆེན་མཐུས
འབྱུང་པོ་གདུག་རྩུབ་བསམ་ངན་ཀུན་ཞི་ཞིང༔ འགྲོ་ཀུན་ལས་ངན་སྡིག་སྒྲིབ་ཡོངས་
95

མདོ་མཁྱེན་བརྩེའི་གསུང་འབུམ།
དག་ནས༔ ཕྱིན་དྲུག་བྱང་ཆུབ་ལམ་བཟང་མཐར་ཕྱིན་ཤོག༔ སྐྱེ་མེད་རིག་པ་ཡུམ་
དོན་རང་ངོ་ཤེས༔ འབྲས་བཟང་རྡོ་རྗེ་འཆང་གི་ས་ཐོབ་ཤོགཿ ཕྲིན་ལས་སྣ་ཚོགས་
འཁོར་བ་མ་སྟོངས་པར༔ འགྲོ་དོན་རྒྱ་ཆེན་ལྷུན་གྱིས་འགྲུབ་པར་ཤོག༔ གཅོད་
ཡུལ་ཉམས་ལེན་གང་ཟག་ལ༔ རང་སེམས་བདུད་དུ་མི་ལྟ་བར༔ སྙེམས་ཐག་མ་
ལུས་ཆོད་པར་ཤོག༔ བཟང་པོའི་ཡོན་ཏན་ཅི་བྱུང་ཡང༔ དེ་ལ་རློམ་སེམས་མེད་
པར་ཤོགཿ༔ ངན་པའི་རྣམ་རྟོག་ཅི་བྱུང་ཡང༔ དེ་ལ་སྙེམས་བྱེད་མེད་པར་ཤོག༔
དམ་ཆོས་བདུད་ཀྱི་གཅོད་ཡུལ་འདི༔ མཁའ་ལ་ཉི་ཟླ་ཤར་བ་བཞིན༔ ཕྱོགས་
རྣམས་ཀུན་ཏུ་ཁྱབ་པར་ཤོག༔ ཅེས་བསྔོ་སྨོན་བརྗོད༔ ཕཊ༔ རང་གི་ཐུགས་ལས་འོད་
འཕྲོས་བླ་མར་ཕོགཿ༔ དེ་ཡི་འོད་ཟེར་འཁོར་ལ་ཕོག་པ་ཡིས༔ འཁོར་རྣམས་གཅིག་
ལ་གཅིག་ཐིམ་བླ་མར་བསྡུས༔ སངས་རྒྱས་ཀུན་འདུས་ངོ་བོ་བླ་མ་ཉིད༔ རང་གི་
སྤྱི་བོར་བྱོན་ནས་བཞུགས་པར་བསམ༔ ཞེས་བརྗོད་གསོལ་བ་དྲག་ཏུ་བཏབ་མཐར༔ ཕཊ༔ རང་
[་ཐུགས་ཀ་ནས་འོད་ཟེར་བླ་མའི་ཐུགས་ཀར་ཕོག་པས་བླ་མའི་ཐུགས་ཀ་ནས་
འོད་ཀྱི་ཐིག་ལེ་ངང་བའི་སྒོ་ང་ཙམ་འོད་འབར་བ་རང་གི་སྤྱི་བོར་ཐིམ་པས་རང་
ཉིད་སྤྱན་རས་གཟིགས་དཀར་པོ་ཞལ་གཅིག་ཕྱག་གཉིས་སེམས་ཉིད་ངལ་གསོའི་
བཞུགས་སྟངས་ཅན་གྱིས་སྐུར་གྱུར༔ དེ་ནས་ལྷ་འདྲེ་རྣམས་མདུན་དུ་འཁོད་ནས་རང་གིས་ཆོས་
བཤད་པར་མོས་ལ༔